
HILBBERT, Adam. 2006. Zakaj ljudje ustrahujejo? Ljubljan : Grlica. (Zbirka Zakaj?)
· Kaj je ustrahovanje? Udarec s pestjo na igrišču, šepetanje za hrbtom … prvi element ustrahovanja je MOČ, sledi PONAVLJANJE tovrstnega vedenja. DEFINICIJA: Ustrahovanje je vedenje, ko je človek neupravičeno agresiven do sočloveka in se ponavadi ponavlja skozi neko časovno obdobje. 
Za učence so najbolj ranljive naslednje oblike vedenja: 
· poskus razdora prijateljstva, 
· združevanje drugih proti tebi in 
· izključitev iz skupine.
Vrste ustrahovanja: 
· besedno (zmerjanje, zbadanje oz. norčevanje),
· telesno  (grožnje z bolečino, prerivanje, udarci, lasanje in resno pretepanje) in
· posredno ustrahovanje (npr. duševno mučenje)
· Kdaj se ustrahovanje zgodi? Zgodi se  skozi »učni proces« odraščanja (posojane/ neposojanje igrač …). V šoli biti nov učenec je pogosto čas skrbi in osamljenosti (ponekod imajo ali uvajajo mentorstvo starejših mlajšim).
· Kakšni so vzroki za ustrahovanje? Ustrahovanje je del človeške narave za zvišanje svojega položaja ali statusa v skupini. Ustrahovalci so odraz načina vzgoje in ne človeške narave (družine v stiski pogosteje vzgajajo težavne otroke). Na ustrahovanje močno vpliva okolje, v katerem otroci preživijo večino svojega zgodnjega življenja s prijatelji in v šoli (dekliške, fantovske šole, mešani razredi). 
Ustrahovanje izvira iz premajhnega razumevanja, frustracij, družbenih norm–posledica je nedružabnost. Že Seneka, rimski filozof,  je dejal: »Vsakršna krutost izhaja iz slabotnosti.« Občutek odrinjenosti lahko vpliva na razlike v zunanjem izgledu, oblačilih in vedenju, so lahko tarče ali močni outsiderji, ki ustrahujejo druge.
 Skupine posamezniku pomagajo oblikovati svojo lastno podobo, pomembna je pripadnost skupini (enak okus za glasbo, modo, športne aktivnosti …) in pa tudi  uveljavljanje v njej.
· Kakšne so posledice ustrahovanja?
· Blagi primeri povzročijo zdravstvene okvare: nespečnost, depresijo, izpadanje las …
· Resni primeri lahko škodijo otrokovemu razvoju (žrtve verjamejo, da so ničvredne, se maščujejo s streljanjem …)
· Kako ustaviti ustrahovalce?
· Upreti se-ni najboljša rešitev
· Usmeriti pozornost drugam
· Ignoriranje
· Beg
· Iskanje pomoči (to ni »toži baba«)-slednje se je izkazalo kot najbolj učinkovito.
Reakcija vrstnikov: ignoriranje, neodobravanje, obramba, oblikovanje koalicij, poročanje učitelju. Reakcija odraslih: kazen za ustrahovalca, deljena skrb, prava podpora žrtvam ustrahovanja.
Knjiga ima na koncu slovarček neznanih besed, seznam  knjig s tovrstno tematiko ter koristne  organizacije (naslov, telefon).

JOHNSON, Julie. 1998. Ustrahovalci in nasilneži. 1. izd., 1. natis. Ljubljana : DZS. (Zbirka Spregovorimo).
Skozi vsebino knjige nas popeljejo otroci s svojimi vprašanji.
· Kaj je ustrahovanje? Telesna poškodba, žaljenje, uničevanje lastnine …
· Koga ustrahujejo? Žrtve so lahko vsi (majhen, pokažeš strah, imaš kakšno hibo …)
· Kdo ustrahuje druge in zakaj? Počuti se pomembnega, lahko izvira od doma-starejši sorojenci, zaradi pomanjkanja pozornosti …
· Kaj lahko storimo? Pomembno: Zaupati odraslemu, priskočiti na pomoč žrtvi, ustrahovalca ignorirati.
· Kako doživljam ustrahovanje? Zgrabi te jeza, si zmeden, ne moreš spati …
· Skupine nasilnežev - izločijo te iz svoje skupine, če jim ne slediš
· Ne pozabi – ZAUPAJ IN OPOZORI ODRASLE

DOMITER Protner, Ksenija. Skrb za spodbudno šolsko okolje: Vloga šolske svetovalne službe pri odkrivanju izpostavljenosti mladostnikov nasilju v družini. V: Šolsko svetovalno delo, letnik XIX, št. ¾, 2015, str. 87-96
Članek prinaša ugotovitev raziskave iz l. 2011 o izpostavljenosti srednješolcev nasilju v družini.
Vsakdo, ki sumi, da se izvaja nasilje v družini, katerega žrtev je otrok, mora o tem takoj obvestiti center za socialno delo, policijo ali tožilstvo.- ko presodi, da je to v korist otroka. V takih primerih se tudi strokovni delavec znajde v vlogi »prestrašenega otroka«.
Veliko strokovnih tem se lahko približa učencem tudi prek leposlovnih knjig, ki se nanašajo na temo nasilja, in so prilagojena starostnim stopnjam bralca (C, P, M, SML).  Aktivnosti se lahko izvaja pri RU ali pri urah slovenščine, spoznavanja okolja oz. družbe, etike, obvezno pa ob pojavu težav … Učenci lahko dramatizirajo, igrajo igre vlog, delajo v skupinah, izdelujejo plakate …
Ajdovščina, 15.3.2016
